එතැන් පටන් ගවයින්ගේ ආරක්‍ෂාව පතා සහ ගවරෝග දුරු කිරීමටත් එම කාර්යයන්හි දියුණුවටත් මංගර දෙවියනට පුද තබන්නට රුහුණේ ගව පාලකයෝ පුරුදු වූහ. මංගර රජ පෙළපතකට හෝ ප්‍රභූ පෙළපතකට අයත් වූවකු යැයිද පත්තිනි මෑණියන්ගේ කතා පුවත්වලට පවා සම්බන්ධකමක් තිබූවකු යැයිද පිළිගැනීමක් පවතී. මංගරගේ මියගිය ආත්මයේ බලපෑමෙන් ගවයින්ට විපත් පැමිණෙන බවත් ගව ලෙඩ හැදෙන බවත් විශ්වාස කෙරේ. ගවයින්ට හැදෙන අසනීප ගැන කතා කරන විට රුහුණේ ගම්වල අතීත යුගයන්හි පැවති ගව වෙදකම ගැනද යමක් කිව යුතුය. හැම ගමකම ගවයින් බහුලව සිටි අතර ගව වෙදකම දන්නා අයද සිටියහ. දේශීයත්වය මුල්කරගත් එම ශාස්ත්‍රය අද අභාවයට පත්ව ඇත. වියදම් අඩු පහසුවෙන් කළ හැකි එම වෙදකමෙන් එදා සිටි ගව සම්පත සුවය ලැබූ හෙයින් එය රැකගත යුතු ශාස්ත්‍රයකි.
ගවයින්ගේ ආරක්‍ෂාව පතා සහ ගවරෝග දුරු කිරීමටත් එම කාර්යයන්හි දියුණුවටත් රුහුණේ ගව පාලකයෝ විසින් වන්දනාමාන කරේ කාවද?
මංගර දෙවියනට